După cum bine se știe, guvernul lui Nicolae Ciucă introducea un quantum de 200 de lei, la salariul minim, dar fără a fi impozitat. Dar acum, conform unor surse guvernamentale, dacă nu se găssc soluții, salariile s-ar putea micşora de la 1 ianuarie 2024, iar asta ar fi o mare lovitură pentru aceşti români.
Odată cu intrarea la guvernare a coaliției PNL-PSD, cu Nicolae Ciucă premier, se lua decizia ca la salariul minim pe economie să fie adăugați 200 de lei, dar care să nu fie supuși impozitării. Ulterior, după venirea lui Marcel Ciolacu la conducerea guvernului, se trecea la a doua majorare a salariului minim, care creștea la 1 octombrie cu 181 de lei.
Dar, după cum bine se știe deja, actualul guvern are mari probleme cu lichiditățile și cu colectarea impozitelor, ceea ce a dus la o scădere dramatică a veniturilor guvernului, deși în raport cu anul trecut, colecta cu cel puțin 12-14% mai mult. Vorbim așadar de un dezechilibru între veniturile și cheltuielile guvernului, și în concluzie, un deficit bugetar deja trecut de pragul de 3,40%.
Măsurile fiscale introduse de premierul Ciolacu, precum și eliminarea scutirilor de la CASS pentru angajații din IT, construcții și agricultură, în teorie, ar fi trebuit să aducă mai mulți bani la bugetul de stat, dar realitatea ne arată că aceste măsuri nu au ajutat deloc.
Așa se face că, deși cei cu salarii minime se bucurau de majorarea cu 181 de lei și cei 200 de lei neimpozabili, surse guvernamentale vorbesc de o posibilă renunțare la această măsură fiscală, ceea ce ar duce la situația în care salariile minime s-ar putea micşora de la 1 ianuarie 2024.
La un calcul simplu, dacă ar fi eliminată această facilitate fiscală, salariile minime s-ar putea micşora de la 1 ianuarie 2024 cu până la 83 de lei. Aceleași surse guvernamentale mai spun că se discută la această oră variante, dar oricare ar fi aceea, ar fi o mare lovitură pentru aceşti români.
Așa cum spuneam, ar fi luate în calcul trei variante. Prima, depre care deja am vorbit, ar fi eliminarea facilității fiscale și, în concluzie, salariile s-ar putea micşora de la 1 ianuarie 2024.
Cealaltă variantă ar fi păstrarea facilității, dar sursele spun că este puțin probabil, având în vedere că, odată cu asumarea PNRR, Guvernul este obligat să elimine prin măsuri reale, toate facilitățile fiscale existente la această oră, dar nu toate odată, ci gradual.
O a treia variantă, dar și mai puțin probabilă în contextul deficitului bugetar mare, precum și nestabilirea concretă a bugetului pentru 2024, este negocierea cu sindicatele pentru o nouă majorare a salariului minim brut pe economie, fără a se mai lua în calcul cei 200 de lei neimpozabili.
Și tot legat de salariul minim pe economie, măsura fiind valabilă pentru ambele segmente, bugetar și privat, este că un angajat care a avut timp de doi ani consecutivi o remunerație salarială minimă pe economie, să beneficieze automat în 2024 de o majorare salarială, conform cu qunatumul stabilit de lege.
Reamintim că la acest moment, în baza datelor statistice de la Ministerul Muncii, în piață sunt activi peste 1,5 milioane de angajați care primesc salariul minim brut pe economie.